## Pravilnik o tehničkim zahtjevima i postupku homologacije za zvučno-upozorne uređaje za motorna vozila TPV 107 (izdanje 00)

### NN 131/2004 (22.9.2004.), Pravilnik o tehničkim zahtjevima i postupku homologacije za zvučno-upozorne uređaje za motorna vozila TPV 107 (izdanje 00)

# DrŽavni zavod za normizaciju i mjeriteljstvo

2359

Na temelju članka 275. stavka 3.
Zakona o sigurnosti prometa na cestama (»Narodne novine« broj 105/04) ravnatelj
Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE ZA ZVUČNO-UPOZORNE UREĐAJE ZA MOTORNA VOZILA TPV 107 (IZDANJE 00)

Članak 1.

Ovim pravilnikom uređuju se
tehnički zahtjevi i postupak ho­mologacije za motorna vozila s obzirom na
njihove zvučno-upo­zorne uređaje.

Članak 2.

Tehnički zahtjevi za
zvučno-upozorne uređaje za motorna vozila navedeni su u točkama 1.2 i 2.
priloga I., a postupak homologacije u točkama 1.3 i 1.4 priloga I. ovoga
pravilnika.

Članak 3.

Tijelo za homologaciju vozila u
smislu odredaba ovoga pravilnika je Državni zavod za normizaciju i
mjeriteljstvo (u dalj­njemu tekstu: Zavod).

Članak 4.

Zavod će dodijeliti certifikat o
homologaciji prema obrascu iz priloga II. svakom tipu zvučno upozornog uređaja
koji zadovoljava zahtjeve iz točaka 1.2 i 2. priloga I. ovoga pravilnika.

Članak 5.

Dopušten je uvoz i stavljanje na
tržište zvučno-upozornih uređaja ako zadovoljavaju zahtjeve ovoga pravilnika i
njegovih priloga.

Zabranjen je uvoz, stavljanje na
tržište i prva registracija novoga vozila ako zvučno-upozorni uređaji toga vozila
ne zadovoljavaju zahtjevima ovoga pravilnika i njegovih priloga.

Iznimno od odredbe iz stavka 1.
ovoga članka, zvučno-upozorni uređaji koji su namijenjeni kao zamjenski
dijelovi mogu se homologirati prema ranije važećim propisima te se dopušta
njihova prodaja i uporaba samo za ugradbu na vozila koja su još u uporabi.

Članak 6.

Zavod može ovlastiti pravnu ili
fizičku osobu za obavljanje poslova tehničke službe ako ta osoba ispunjava
sljedeće uvjete:

– da zadovoljava zahtjeve norme
o osposobljenosti ispitnih laboratorija

– da raspolaže ispitnom opremom
navedenom u prilogu I. ovoga pravilnika

– da ima najmanje jednog
djelatnika školske spreme VII/1 strojarskoga smjera

– da može dokazati poznavanje
metoda ispitivanja iz priloga I. ovoga pravilnika.

Članak 7.

Danom početka primjene ovoga
Pravilnika prestaje važiti »Naredba o homologaciji zvučnih upozornih uređaja i
motornih vozila s obzirom na njihove zvučne signale« (»Narodne novine« 122/99).

Članak 8.

Ovaj pravilnik stupa na snagu
osam dana od dana objave u »Narodnim novinama«, a počet će se primjenjivati s
danom pristupa Republike Hrvatske Europskoj uniji.

Klasa: 011-02/04-03/15
Urbroj: 558-04/13-04-1
Zagreb, 31. kolovoza 2004.

Ravnatelj
Državnog zavoda za normizaciju i mjeriteljstvo **dr****. sc****. Marijan Andrašec, dipl. ing.,** v. r.

**if !supportEmptyParas endif**

**PRILOG I.**

1.                TEHNIČKI ZAHTJEVI I POSTUPAK HOMOLOGACIJE
ZVUČNO-UPOZORNOG UREĐAJA

1.1.             Zvučno-upozorni uređaj mora ispuštati neprekinuti zvuk.

1.2.             Upozorni uređaj
mora imati takva akustična (spektralna raspodjela zvuka, razina zvučnoga tlaka)
i meha­nička svojstva da zadovoljava zahtjeve sljedećih, redom navedenih
ispitivanja.

1.2.1.          Mjerenje razine zvuka

1.2.1.1.       Upozorni uređaj
ispituje se u dovoljno tihom i otvorenom prostoru1 (razina buke
okoline i vjetra mora biti barem 10 dB(A) niža od mjerenoga zvučnoga tlaka) ili
u »gluhoj« komori; mikrofon mjernoga instrumenta mora biti postavljen u smjeru
najveće razine zvuka i 2 m od prednje površine uređaja, dok mikrofon i
uređaj trebaju biti postavljeni na visinu 1,2 m iznad tla.

1.2.1.2.       Mjerenja
se moraju obaviti uporabom mjerne krivulje ´A´ po normi IEC, s mjerilima razine
zvuka (fonometrima) koji su sukladni tipu opisanom u publikaciji 179
Međunarodnoga elektrotehničkog povjerenstva (IEC), prvo izdanje (1965).

1.2.1.3.       Zvučno-upozorni
uređaj mora biti napajan strujom napona 6,5V, 13 V ili 26 V, izmjerenih na
izlazu naponskog izvora (na polovima), i koji odgovaraju redom njihovu
nazivnomu naponu: 6 V, 12 V ili 24 V

1.2.1.4.       Otpor spojnih vodova, uključujući i
polove i spojeve, mora biti:

                   – 0,05 W za nazivni napon 6 V

                   – 0,10 W za nazivni napon 12 V

                   – 0,20 W za nazivni napon 24 V.

1.2.1.5.       Upozorni
uređaj mora biti s pomoću dijela ili dijelova koje je naveo proizvođač čvrsto postavljen
na postolje čija je masa barem deset puta veća od mase uređaja i pritom nije
manja od 15 kg.

1.2.1.6.       Razina zvučnoga tlaka u gore navedenim
uvjetima ne smije biti veća od 118 dB (A) niti manja od 105 dB (A).

1.2.1.7.       Vrijeme
koje protekne od trenutka uključivanja uređaja i trenutka kad zvuk dosegne
najmanju vrijednost propisanu u točki 1.2.1.6 ne smije biti dulje od 0,2
sekunde, mjereno pri temperaturi okoline od 20°C ± 5°C.

                   Ta se odredba primjenjuje
među ostalim na pneumat­ske ili elektropneumatske upozorne uređaje.

1.2.1.8.       Pneumatski ili
elektropneumatski upozorni uređaji moraju, kad rade pod uvjetima napajanja koje
je utvrdio proizvođač, zadovoljavati iste akustične zahtjeve koji su propisani
za električno napajane zvučno-upozorne uređaje.

1.2.2.          Ispitivanje izdržljivosti

1.2.2.2.       Zvučno-upozorni
uređaj mora biti napajan strujom pri nazivnome naponu propisanom u točki
1.2.1.3, s jednim od otpora vodova propisanih u točkama 1.2.1.4, te mora biti
pokrenut 50 000 puta, svaki put treba raditi 1 sekundu nakon koje slijedi
odsječak mirovanja od 4 sekunde. U tijeku ispitivanja zvučni-upozorni uređaj
mora biti hlađen strujom zraka brzine otprilike 10 m/s.

1.2.2.3.       Temperatura u ispitnoj prostoriji mora biti između +15°C i
+30°C.

1.2.2.4.       Ako se nakon 25 000
pokretanja razina zvuka zvučno--upo­zornog uređaja promijeni u odnosu na razinu
zvu­ka prije početka ispitivanja, zvučno-upozorni uređaj može se ugoditi. Nakon
50 000 pokretanja, kada uređaj odradi puni broj pokretanja i, po potrebi, možebitnoga
dodatnog ugađanja, zvučno-upozorni uređaj mora proći ispitivanje opisano u
točki 1.2.1

1.2.3.1.       Spektar emitiranoga
zvuka koji proizvodi upozorni uređaj, izmjeren na udaljenosti 2 m, mora
proizvesti zvučni tlak koji je veći od zvučnog tlaka bilo koje frekvencijske
komponente iznad 3 500 Hz u frekvencijskom području 1 800 do 3 500 Hz, i koji
ni u kojem slučaju nije manji od 105 dB(A).

1.2.3.2.       Zahtjeve iz točke
1.2.3.1 mora zadovoljavati upozorni uređaj koji je ispitan u skladu s točkom
1.2.2 i koji je napajan strujom napona koji iznosi 115 % do 95 % njegovoga
nazivnog napona.

1.2.3.3.       Efektivni napon mora odgovarati zahtjevima iz točke 1.2.1.

1.2.3.4.       Otpor spojnih vodova, uključujući otpor akumulatora i spojeva,
mora odgovarati zahtjevima iz točke 1.2.1.

1.2.3.5.       Upozorni uređaj
koji se ispituje i mikrofon moraju biti postavljeni na istu visinu; mikrofon
mora biti okrenut prema prednjoj strani upozornoga uređaja, u smjeru u kojem je
najveća razina zvuka.

1.2.3.6.       Upozorni uređaj
mora biti, s pomoću dijela ili dijelova koje je naveo proizvođač, postavljen na
postolje čija je masa barem deset puta veća od mase uređaja i pritom nije manja
od 30 kg.

1.2.3.7.       Navedeno ispitivanje mora se provoditi u u
»gluhoj« komori.

1.3.             Homologacijska ispitivanja tipa

1.3.1.          Homologacijska
ispitivanja tipa moraju se provesti na dva uzorka tipa zvučno-upozornog uređaja
za koji je podnesen zahtjev za homologaciju; oba uzorka moraju biti podvrgnuta
svim ispitivanjima i moraju zadovoljavati zahtjevima iz ovoga priloga.

1.4.             Oznaka homologacije

1.4.1           Oznaka
homologacije sastoji se od pravokutnika oko malog slova »e«, iza kojeg se
nalazi broj ´25´ (razli­kov­ni broj za Republiku Hrvatsku). U neposrednoj
blizini mora biti naveden broj homologacije, koji odgovara broju certifikata o
homologaciji koji je izdan za određeni tip uređaja.

1.4.2           Oznaka
homologacije (simbol i broj) mora biti postav­ljena na tijelo zvučno-upozornog
uređaja tako da je jasno vidljiva izvana nakon što se upozorni uređaj ugradi na
vozilo.

1.4.3            Različite oznake
moraju biti lako čitljive i neizbrisive.

1.4.4.          Na slici je
prikazan primjer oznake homologacije koja je dodijeljena u Nizozemskoj (e 4) s
homologacijskim brojem 1741. Dimenzije prikazane oznake su u mm; to su najmanje
vrijednosti dimenzija. Odnosi između dimenzija moraju biti zadržani.

if !supportEmptyParas endif

if !supportLineBreakNewLine
endif

![]()

if !supportEmptyParas endif

\_\_\_\_\_\_\_\_\_\_

1 Navedena površina mora imati
oblik otvorenoga prostora promjera 50 m, sa središnjim dijelom promjera
najmanje 20 m, koji je praktično vodoravan i prekriven betonom,

asfaltom ili sličnim
materijalom, i po ko­jem nema prhkog snijega, visoke trave, rasute zemlje ili
pepela. Mje­renja se moraju provoditi pri lijepom vremenu. U blizini zvučno

upo­zornog uređaja ili
mikrofona ne smije biti nijedna druga osoba osim osobe koja očitava mjerni
instrument, s obzirom da prisustvo promatrača u blizini upozornog uređaja

ili mikrofona može značajno
utjecati na pokazivanja mjernoga instrumenta. Kolebanja kazaljke indikatora za
koja se ocija se ociisu povezana sa značajkama opće razine zvuka

ne uzimaju se u obzir pri očitavanju.
(1) Brojke prikazane na slici dane su samo kao primjer.

if !supportEmptyParas endif

2.                ZNAČAJKE ZVUČNO-UPOZORNOG URE­ĐA­JA UGRAĐENOGA U
VOZILO

             Pri homologaciji određenoga tipa vozila, moraju se
ispitati sljedeće značajke upozornog uređaja koji je ugrađen na taj tip vozila,
i to na ovaj način:

2.1.             Akustična ispitivanja

2.1.1.          Razina zvučnoga tlaka uređaja
ugrađenoga u vozilo mora se mjeriti ispred vozila s udaljenosti od 7 m, dok se
vozilo nalazi na otvorenom prostoru na što vodorav­nijoj podlozi. Motor mora
biti isključen. Efektivni napon mora odgovarati propisanom u točki 1.2.1.

2.1.3.           Mjerenja se moraju
obaviti uporabom mjerne krivulje ´A´ po IEC normi.

if !supportLists2.1.4.
endif       Najveća razina zvučnoga tlaka mora se
odrediti na visini između 0,5 i 1,5 m iznad tla.

if !supportLists2.1.5.
endif       Najveća razina izmjerenoga zvučnog
tlaka mora biti najmanje 93 dB(A).

if !supportEmptyParas endif

if !supportEmptyParas endif

if !supportEmptyParas endif

**PRILOG II.**

CERTIFIKAT
O HOMOLOGACIJI

*Obrazac*

(najveći format: A4 (210 x 297 mm)

if !supportEmptyParas endif

Naziv tijela za
homologaciju

Izjava o:

– homologaciji (1)

– izmjeni/dopuni homologacije (1)

– odbijanju homologacije (1)

– povlačenju homologacije (1)

tipa vozila/sastavnog dijela/zasebne tehničke jedinice s
obzirom na zvučno-upozorni uređaj

Broj homologacije tipa:

Razlog za
izmjenu/dopunu:

 1.              Marka
(trgovačka oznaka proizvođača):

 2.              Tip
(elektropneumatski upozorni uređaj, elektromagnetski upozorni uređaj s
vibrirajućom plo­či­com, elektromag­netska sirena, itd.):...............................

 3. ..................

 4.              Ako
je potrebno, ime i adresa ovlaštenog predstavnika proizvođača:

 5.              Napon
napajanja:.............................. V

 6.              Nazivna
frekvencija(e)/nazivni radni tlak1 .................... Hz/kg/cm2(1)

 7.              Dostavljeno
na homologaciju dana:.......

 8.              Ispitni
laboratorij:.................................

 9.              Datum
i broj izvještaja o ispitivanju:......

10.             Datum
dodjeljivanja/obijanja/povlačenja homologacije:

11.             Mjesto:................................................

12.             Datum:  ...............................................

13.             Certifikatu
o homologaciji priloženi su sljedeći dokumenti, koji su označeni s gore
navedenim brojem homologacije:.......................................

                  crteži,
sheme i nacrti upozornog uređaja.

14.             Bilješke:...............................................

.....................................................

(potpis)

if !supportEmptyParas endif

\_\_\_\_\_\_\_\_\_\_
1 Prekrižiti što se ne primjenjuje.

Pravilnik, NN 131/2004-2359